CELEX: 62014CA0301
Language: fi
Date: 2015-12-03 00:00:00
Title: Asia C-301/14: Unionin tuomioistuimen tuomio (neljäs jaosto) 3.12.2015 (ennakkoratkaisupyyntö, jonka on esittänyt Bundesverwaltungsgericht – Saksa) – Pfotenhilfe-Ungarn e.V. v. Ministerium für Energiewende, Landwirtschaft, Umwelt und ländliche Räume des Landes Schleswig-Holstein (Ennakkoratkaisupyyntö — Asetus (EY) N:o 1/2005 — 1 artiklan 5 kohta — Eläinten suojelu kuljetuksen aikana — Eläinsuojeluyhdistys kuljettaa kodittomia koiria jäsenvaltiosta toiseen — Kaupallisen toiminnan käsite — Direktiivi 90/425/ETY — 12 artikla — Käsite ”yhteisön sisäistä kauppaa harjoittava kauppias”)

1.2.2016   
            
            
               FI
            
            
               Euroopan unionin virallinen lehti
            
            
               C 38/5
            
         Unionin tuomioistuimen tuomio (neljäs jaosto) 3.12.2015 (ennakkoratkaisupyyntö, jonka on esittänyt Bundesverwaltungsgericht – Saksa) – Pfotenhilfe-Ungarn e.V. v. Ministerium für Energiewende, Landwirtschaft, Umwelt und ländliche Räume des Landes Schleswig-Holstein
   (Asia C-301/14) (1)
   
   ((Ennakkoratkaisupyyntö - Asetus (EY) N:o 1/2005 - 1 artiklan 5 kohta - Eläinten suojelu kuljetuksen aikana - Eläinsuojeluyhdistys kuljettaa kodittomia koiria jäsenvaltiosta toiseen - Kaupallisen toiminnan käsite - Direktiivi 90/425/ETY - 12 artikla - Käsite ”yhteisön sisäistä kauppaa harjoittava kauppias”))
   (2016/C 038/06)
   Oikeudenkäyntikieli: saksa
   
      Ennakkoratkaisua pyytänyt tuomioistuin
   
   Bundesverwaltungsgericht
   
      Pääasian asianosaiset
   
   
      Kantaja: Pfotenhilfe-Ungarn e.V.
   
      Vastaaja: Ministerium für Energiewende, Landwirtschaft, Umwelt und ländliche Räume des Landes Schleswig-Holstein
   
      Muu osapuoli: Vertreter des Bundesinteresses beim Bundesverwaltungsgericht
   
      Tuomiolauselma
   
   
               1)
            
            
               Eläinten suojelusta kuljetuksen ja siihen liittyvien toimenpiteiden aikana sekä direktiivien 64/432/ETY ja 93/119/EY ja asetuksen (EY) N:o 1255/97 muuttamisesta 22.12.2004 annetun neuvoston asetuksen (EY) N:o 1/2005 1 artiklan 5 kohdassa tarkoitettua ”kaupallisen toiminnan” käsitettä on tulkittava siten, että se kattaa pääasiassa kyseessä olevan kaltaisen toiminnan, joka koskee yleishyödyllisen yhdistyksen suorittamaa kodittomien koirien kuljetusta jäsenvaltiosta toiseen näiden koirien luovuttamiseksi sellaisten henkilöiden huostaan, jotka ovat sitoutuneet ottamaan ne vastaan ja maksaneet summan, joka lähtökohtaisesti kattaa kyseiselle yhdistykselle tästä aiheutuneet kustannukset.
            
         
               2)
            
            
               Eläinlääkärin- ja kotieläinjalostustarkastuksista yhteisön sisäisessä tiettyjen elävien eläinten ja tuotteiden kaupassa 26.6.1990 annetun neuvoston direktiivin 90/425/ETY, sellaisena kuin se on muutettuna 30.6.1992 annetulla neuvoston direktiivillä 92/60/ETY, 12 artiklassa tarkoitettua käsitettä ”yhteisön sisäistä kauppaa harjoittavat kauppiaat” on tulkittava siten, että se koskee muun muassa yleishyödyllistä yhdistystä, joka kuljettaa kodittomia koiria jäsenvaltiosta toiseen näiden koirien luovuttamiseksi sellaisten henkilöiden huostaan, jotka ovat sitoutuneet ottamaan ne vastaan ja maksaneet summan, joka lähtökohtaisesti kattaa kyseiselle yhdistykselle tästä aiheutuneet kustannukset.
            
         
      (1)  EUVL C 303, 8.9.2014.